Ωστόσο, η απάντηση που έλαβε από τον Πρόεδρο της Δημοκρατίας ήταν σαφώς αρνητική, Όπως σημείωσε, το Σύνταγμα καθορίζει σαφώς τις αρμοδιότητες του Προέδρου της Δημοκρατίας, τις αρμοδιότητες της Βουλής στα θέματα αυτά, ενώ τον διαβεβαίωσε: «Να είσθε βέβαιος ότι με πλήρη σεβασμό του Συντάγματος θα πράξω αυτό το οποίο μου αναλογεί, αλλά με πλήρη τήρηση του Συντάγματος».

Θα ήταν ακριβές να πούμε ότι ο κ. Παυλόπουλος “άδειασε” τον πρόεδρο της ΝΔ. Και ήταν τόσο σαφές το άδειασμα, που το παρατήρησε και ο δημοσιογράφος του ΣΚΑΪ Δημήτρης Οικονόμου, σχολιάζοντας τα όσα ανέφερε ο Πρόεδρος της Δημοκρατίας.

“Όπως καταλαβαίνετε, αρνητικό ήταν το σχόλιο του Προκόπη Παυλόπουλου, το'χαμε καταλάβει βέβαια και στη χθεσινή συνάντηση που είχε με τον πρωθυπουργό και στην ενημέρωση που του έκανε ο κ. Τσίπρας, ότι συμφωνούσε με τη συμφωνία που βρίσκεται στο τραπέζι, το'κανε σαφές τώρα και στον πρόεδρο της Νέας Δημοκρατίας, λέγοντας ότι είμαστε στο πλαίσιο του Συντάγματος και στις αρμοδιότητές μου, επομένως πρέπει να το ξεχάσετε”, ήταν το σχόλιο του Δημήτρη Οικονόμου.